स्विटेल हॉटेलमधील आग

३१ डिसेंबर १९९४ रोजी बेल्जियममधील अँटवर्प येथील किविटप्लेन येथील स्विटेल हॉटेलमध्ये नवीन वर्षाच्या संध्याकाळच्या पार्टीदरम्यान स्विटेल हॉटेलला आग लागली होती .

आग 
१९९४ मध्ये नवीन वर्षाच्या पूर्वसंध्येला सुमारे ४५० पाहुणे हॉटेलमध्ये एका पार्टीत सहभागी झाले होते. रात्री १०:५० च्या सुमारास टेनेरिफ पार्टी हॉलमध्ये आग लागली. पार्टीमधील सजावटीला अगोदर आग लागली. या आगीने हॉल केवळ ३० सेकंदात नष्ट केला आणि मोठ्या प्रमाणात घबराट आणि गोंधळ निर्माण झाला. पंधरा लोक मरण पावले आणि १६४ लोक गंभीर जखमी झाले होते. एका प्रत्यक्षदर्शीने सांगितले की सर्व दिवे गेले आणि दुसऱ्याने सांगितले की; "प्रवेशद्वारापासून, ख्रिसमसच्या झाडांमध्ये, अचानक आगीचा हा मोठा गोळा आला जो वावटळीसारखा खोलीतून गेला."

डच गायक ली टॉवर्स हा पार्टीत पाहुण्यांपैकी एक होता, तो सुरक्षित बचावला पण त्याची पत्नी लॉरा गंभीर भाजली. त्या रात्री वीस ते पंचवीस लोकांना रुग्णालयात दाखल करण्यात आले. आगीतून वाचलेल्या ट्रम्पेट वादकाने सांगितले की ते इतर लोकांच्या विरुद्ध दिशेने धावला आणि बॉलरूमच्या मागील बाजूस असलेल्या छोट्या स्वयंपाकघरातून पळून जाण्यात यशस्वी झाला.

घटने नंतरचे 
हॉटेलचे कॅटरिंग मॅनेजर लूक सेरे यांना आगीसाठी जबाबदार असल्याचा आरोप ठेवण्यात आला होता परंतु नंतर त्याला खटल्यातून सोडण्यात आले. पंधरा वर्षांनंतर त्यांनी त्यांच्या अनुभवांचे पुस्तक प्रकाशित केले.

ऑक्टोबर २००३ मध्ये हॉटेल पाडण्यासाठी परवानगी देण्यात आली. आग अधिक चांगल्या प्रकारे समजून घेण्यासाठी आणि भविष्यातील घटना टाळण्यासाठी लंड विद्यापीठातील संशोधकांनी एक अहवाल तयार केला आणि प्रकाशित केला.

साहित्य 

 (डचमध्ये) सेरे, लूक, "स्वितेल आपत्तीसाठी मला दोषी ठरवण्यात आले", लॅम्पेडायर पब्लिशर्स, २००९

संदर्भ 

बेल्जियममध्ये लागलेल्या आगी
बेल्जियममधील १९९४
१९९४ मधील आगी
हॉटेल आग
डिसेंबर १९९४ मधील युरोपमधील घटना
अँटवर्पमधील इमारती आणि वास्तू